שיחה:משפחת פנסטה

message: לדעתי יש חשיבות, סדרת רשת יחסית פופולרית (כמה עשרות צפיות לכל פרק) של תאגיד כאן 11. בברכה דזרט • שיחה 20:19, 3 בפברואר 2023 (IST)
replies: text: מספר הצפיות נראה זניח ביותר במונחים של סדרת רשת. Dovno - שיחה 02:10, 4 בפברואר 2023 (IST)
replies: text: :"כמה עשרות צפיות בכל פרק" זו ממש לא סדרת רשת פופולרית. אם כבר הובהרה כאן אי החשיבות. Lostam - שיחה 06:25, 4 בפברואר 2023 (IST)
replies: text: ::יש משהו במה שאתם אומרים, אם ככה - אני מסיר את הבהרת החשיבות שלי בברכה דזרט • שיחה 17:19, 4 בפברואר 2023 (IST)
replies: text: ::: הפרק הראשון עלה לערוץ הדיגיטלי לפני חודש והפרק האחרון שלשום, הוגן לתת לה זמן, אחרת אין לפי מה לשפוט אם יש או אין לה חשיבות אנצי'. אם צפיות הן הקריטריון יש כמה עשרות אלפי צפיות בערוץ כאן 11 בפייסבוק ועוד פי 2 ביוטיוב. סדרות אחרות ב:קטגוריה:סדרות הנפשה ישראליות צברו 200K צפיות ביוטיוב במשך 13 שנה. La Nave - שיחה ‏ 19:53, 4 בפברואר 2023 (IST)
replies: text: ::::הסדרה עלתה לא מזמן, ובתוך חודש בלבד צברה כמה עשרות אלפי צפיות לכל פרק – כ-210K צפיות בסך הכול, לא כולל צפיות דרך שאר ערוצי כאן דיגיטל בפלטפורמות השונות, בהן פייסבוק (270.9K צפיות לכל הפרקים, 45K בממוצע לפרק), טיקטוק (150.8K צפיות לכל הפרקים, 25K בממוצע לפרק) ואינסטגרם. בנוסף, אם נשווה לסדרות אחרות של כאן דיגיטל, למשל "היה היה פה ים"  (3 פרקים, 7.6K צפיות לפרק בממוצע), "כאן חיים"  (5 פרקים, 42.6K צפיות לפרק בממוצע) או "ערכים מוויקיפדיה מומחזים על ידי גרביים"  (14 פרקים, 14K צפיות לפרק בממוצע), שעלו לאוויר כבר לפני שנים אחדות (ודרך אגב, גם להן יש חשיבות לטעמי, בין היתר בשל שידורן ברשת טלוויזיה רשמית), נגלה שנתוני הצפייה די דומים או אף נמוכים יותר. Amit91803 - שיחה 20:09, 4 בפברואר 2023 (IST)
replies: text: :::::ראשית – אין להשוות בין 2017 ל-2023 מבחינת כמות צפיות ביוטיוב.

text: :::::שנית – אם יש ערכים על סדרות רשת אחרות עם כמות צפיות נמוכה מאוד, צריך בהחלט למחוק גם אותן.

text: :::::שלישית – צריך להסתכל על כמות הצפיות שיש לכל הסרטונים בערוץ היוטיוב של כאן. צפיה קצרה תלמד אותך שכמות הצופים בפנסטה היא נמוכה מאוד. התו השמיני ♫ הבה נשוחח 14:23, 5 בפברואר 2023 (IST)
replies: text: ::::::@La Nave Partirà, כנ"ל – סדרות בעבר צריכות להימדד על פי נתוני העבר. כיום, כשכל פרק של קארפול קריוקי צובר עשרות ומאות אלפי צפיות, זה הרף שצריך לעבור. התו השמיני ♫ הבה נשוחח 14:25, 5 בפברואר 2023 (IST)
replies: text: :::::::אי אפשר להשוות לסדרת ריאליטי. La Nave - שיחה ‏ 20:46, 5 בפברואר 2023 (IST)
replies: text: ::::::::התו השמיני, אפשר לקבל את הטענה שמספר הצפיות של הסדרה נמוך ביחס לסדרת רשת, אבל ההשוואה ל"קארפול" לא הוגנת, שכן מדובר בתוכנית המשודרת במקביל לדיגיטל גם בערוץ עצמו, ומפורסמת בו, נוסף על העובדה שלערוץ של הדיגיטל ביוטיוב 235K רשומים ולערוץ של סדרות ותוכניות התאגיד 725K רשומים (יותר מפי שלושה), המעידה דווקא על כך שיש לצפות לכמות צפיות נמוכה יותר ביחס לסדרות ותוכניות של הערוץ עצמו.

text: ::::::::כעת, באשר לטענה על ההשוואה בין 2017 ל־2023 – "היה היה פה ים" ו"כאן חיים" עלו לאוויר לפני שנתיים בלבד (סוף 2020 ותחילת 2021, בהתאמה) ולא 6 שנים. רק "ערכים מויקיפדיה" עלתה לאוויר בסוף 2017 (ודרך אגב, פרקיה שודרו בהדרגה עד סוף 2019). Amit91803 - שיחה 23:00, 5 בפברואר 2023 (IST)

text: :::::כמה עשרות אלפי צפיות לפרק מבחינתי זה מספר צפיות זניח לסדרת רשת. לא משהו שיכול בפני עצמו לבסס חשיבות אנציקלופדית. Dovno - שיחה 21:47, 5 בפברואר 2023 (IST)
replies: text: ::::::טוב La Nave - שיחה ‏ 22:07, 5 בפברואר 2023 (IST)

text: אמנם מוקדם, אך סדרה של תאגיד השידור הציבורי בהשתתפות שחקנים בעלי שם כמו דב נבון ואורנה בנאי. לדעתי עוברת את הרף (הנמוך) שלנו לסדרות. בר 👻 שיחה 17:49, 8 בפברואר 2023 (IST)
thread_title:  חשיבות 

message: הערך הזה צריך להישמר, חד משמעית, ואף לקבל פירוט נוסף. משפחת פנסטה היא סדרה ראשונה מסוגה בישראל - רמת העיצוב, טכניקת האנימציה וגובה ההפקה הם כולם בהיקפים שלא נראו כמוה בסדרות בארץ. עד הסדרה הזו, אנימציה באיכות דומה נראתה כמעט אך ורק בסרטים. סדרות רשת הן חלק בלתי נפרד מהתרבות הנצרכת בימינו, ויש שלל גורמים שקובעים את חשיבותה של סדרה כזו, חוץ מהמעטים שהוזכרו כאן. השאלה האם יצירות או ערכים אחרים צריכים להיות מונצחים בויקיפדיה, צריכה להיקבע ע"י עוד גורמים למעט פופולאריות בצפיות ביוטיוב, כי המדד הזה שטחי מאוד.
לראייה, כמה נקודות לזכות הסדרה שלא הוזכרו כאן:
* הראשונה בישראל שנעשה בה שימוש בטכניקת ה-Toon Boom Rig ברמה כזו (קודמתה - "סוף הדרך", כללה שימוש בריגים הרבה יותר בסיסיים, וזה מאוד ניכר באופן התנועה).
* סדרת הרשת באנימציה היקרה שהופקה אי פעם בישראל - למעלה ממליון שקל.
* סדרת האנימציה הראשונה בישראל שנעשה בה שילוב בין דמויות באנימציית דו מימד, לבין רקעים תלת מימדיים, בפרט כאלה שנעשו בתוכנת Blender (בעיקר כשחלקים נרחבים מהשוק, הישראלי והעולמי, עדיין משתמשים ב-maya הישנה).
* הסדרה זכתה לסיקורים בעיתוני כלכליסט, מקור ראשון, מעריב, IGN, שכולם הכירו בייחודיות שלה בנוף הישראלי.
* סביב ההפגנות לשימור התאגיד בימים אלה, שלל מחאות שכללו רפרור ליצירות של התאגיד כללו שימוש גם באלמנטים מהסדרה - כמוצג כאן למשל:
https://www.facebook.com/media/set/?vanity=meayrim&set=a.6177484168930416
* סדרת האנימציה המקורית-ישראלית שעירבה עד היום הכי הרבה שחקנים "גדולים" כמו דוב נבון ואורנה בנאי - סדרות רשת קודמות כללו בעיקר אם לא רק מדובבים אלמוניים יחסית.
* סדרת האנימציה למבוגרים המקורית השנייה של כאן סך הכל אי פעם, אחרי סוף הדרך. אנימציה ישראלית מתקדמת בצעדים איטיים, כי זה מדיום איטי וסיזיפי.
אני יכול למנות כאן עוד שלל נקודות שמסבירות את ייחודה של הסדרה בתרבות הישראלית, אבל הבהרתי את הנקודה - מספר צפיות הוא לא הגורם היחיד לחשיבות של יצירה. גם חלוציות, העלאת רף, והשפעה על סצינות (הסדרה מדוברת בכל פורום אנימציה ישראלי אפשרי מאז שיצאה, וההשפעה זו עוד עתידה להתבטא ביצירות עתידיות שיקומו בארץ), הם גורמים שצריך לקחת בחשבון, גם אם הם במבט ראשון קצת סמויים מהעין. אחת הבעיות העיקריות היא שפעמים רבות, הסיקור או שטיחת נתונים במקורות שויקיפדיה מסתמכת עליהם הם דלים מאוד, וכך הרבה יצירות משמעותיות נשמטות או זוכות לערכים מצומצמים מאוד. חשוב לזכור שויקיפדיה היא אחד ממקורות הידע העיקריים של הגולש הממוצע בישראל. אם לא נכלול בה סקירה של יצירות תרבות, ונתמקד רק במה שנראה במבט ראשון פופולארי, נישאר עם מבחר דל ביותר של אחרים שרובו ככולו סובב סביב מיינסטרים. ויש עוד מעבר לזה. בעל חי - שיחה 19:59, 10 בפברואר 2023 (IST)
thread_title:  סדרת אנימציה ישראלית חלוצית - צריכה להישמר כאן